Diari Oficial de la Generalitat Valenciana


Sumari del DOGV 598, del 01-06-1987 (1987/808887)

DECRET 65/ 1987, d'11 de maig, del Consell de la Generalitat Valenciana, pel qual es crea l'Institut Valencià d'Estudis de Salut Pública.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/05/11/65/dof/vci/html**

### Dades del document

Número de DOGV
:   598

Data del DOGV
:   01-06-1987

Secció del DOGV
:   DISPOSICIONS GENERALS

Número del document
:   1987/808887


Data del document
:   11-05-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 65/1987, d'11 de maig, del Consell de la Generalitat Valenciana, pel qual es crea l'Institut Valencià d'Estudios en Salut Pública.  
Garantir al personal sanitari una permanent formació i perfeccionament, i assumir el compromís de mantenir una tasca d'investigació científica i tècnica en matèria de salut, són principis fonamentals perquè la reforma sanitària obtinga els seus resultats.   
Aquestes dues funcions, formativa i investigadora, constitueixen la base essencial de l'Institut Valencià d'Estudis de Salut Pública que és creat en virtut d'aquesta disposició.   
La creació d'aquest òrgan constitueix, per tant, un clar avenç en la política de salut de la Comunitat Valenciana. En principi, es configura com a Servei adscrit a la Conselleria de Sanitat i Consum, sens perjudici del seu posterior perfeccionament com a conseqüència d'un futur augment de responsabilitats assistencials assumides per la Generalitat Valenciana, ja que no s'ha d'oblidar que els objectius de l'Institut seran al hora obligacions a les quals haurà de respondre tota l'estructura pública integradora del Servei Valencià de Salut.   
Finalment, no cal insistir en la conveniència de mantenir, a tal efecte, una estreta col·laboració amb les Universitats, al si de les quals s'imparteix la docència de les professions sanitàries a l'ensems que s'hi desenvolupa una inestimable funció investigadora. Per aquest motiu la norma potencia l'actuació conjunta de l'Institut i de la Universitat.   
En atenció d'aquests motius, a proposta del Conseller de Sanitat i Consum, i prèvia deliberació del Consell de la Generalitat Valenciana, en sessió celebrada el dia 11 de maig de 1987,   
DECRETE:   
Article primer  
Es crea l'Institut Valencià d'Estudis de Salut Pública (IVESP), com a Servei dependent de la Conselleria de Sanitat i Consum i amb les funcions i l'organització que s'estableixen en aquest Decret.   
L'Institut Valencià d'Estudis de Salut Pública tindrà la seu a València.   
Article segon  
L'Institut Valencià d'Estudis de Salut Pública té com a funcions:   
1. En matèria de formació:   
a) L'establiment i l'execució dels plans i programes de la Generalitat Valenciana relatius a la formació especialitzada del personal sanitari dependent de la Generalitat Valenciana, en les matèries de salut pública i d'Administració Sanitària.   
En els programes i cursos de formació pertanyents a l'àrea d'Administració Sanitària, l'Institut Valencià d'Estudis de Salut Pública es coordinarà i col·laborarà amb l'Institut Valencià d'Administració Pública, a fi i efecte de proporcionar una formació que abasta tant les especialitats sanitàries com els aspectes propis d'administració general.   
b) Foment i col·laboració en la formació especialitzada en salut pública dirigida a personal no dependent de la Generalitat Valenciana, així com en l'ensenyament i docència pregraduada, postgraduada i continuada dels professionals sanitaris, a través del marc de participació que oportunament s'establirà en els corresponents acords, convenis o concerts amb l'Administració de l'Estat, la Universitat i els restants òrgans competents.   
c) Per al compliment de llurs funcions en matèria de formació, l'Institut desplegarà totes les activitats concretes que considere adequades, dins les disponibilitats pressupostàries, mitjançant l'organització de seminaris, cursos, ponències i altres actes de naturalesa anàloga. 2. En matèria d'investigació:   
a) Promoció d'activitats investigadores en l'ordre científic i tècnic, relacionades amb la salut pública.   
b) Creació d'un fons bibliogràfic i de documentació especialitzada, a fi de divulgar i difondre els coneixement s i avenços científics i tècnics en matèria de salut.   
c) Direcció i gestió dels Fons d?Investigació Sanitària que puguen establir-se per la Generalitat Valenciana dirigits a afavorir, mitjançant un sistema d'ajuts o de beques, l'increment dels estudis científics i tècnics relacionats amb la salut.   
d) Col·laboració amb Institucions, públiques o privades, i especialment amb les Universitats de la Comunitat Valenciana, per al desenvolupament de projectes i programes mixtos d'investigació i de documentació científica i tècnica sobre qualsevol matèria relacionada amb la salut, en els termes i condicions que s'establesquen mitjançant els corresponents acords o convenis de coordinació. 3. l'Institut Valencià d'Estudis de salut Pública, en el desplegament de les funcions contemplades en els apartats anteriors, coordinarà les seues activitats, projectes i programes d'acord amb el règim de concerts previst en el Reial Decret 1558/1986, de 28 de juny, així com amb el conjunt de la política científica i tecnològica de la Generalitat Valenciana segons el que estableix el Decret del Consell 105/1984, de 17 de setembre. 4. Aquelles altres funcions que en el futur se li assignen, relacionades amb la formació i especialització de professionals en les matèries de salut pública i d'Administració Sanitària així com per a la promoció i el foment de la investigació científica i tècnica en els àmbits esmentats.   
Article tercer  
L'Institut Valencià d'Estudis de Salut Pública, tindrà l'estructura següent:   
- El Director de l'Institut.   
- El Consell Assessor.   
Article quart  
El Director de l'Institut, que serà lliurement designat pel Conseller de Sanitat i Consum, assumirà la direcció, control i gestió dels seus serveis, sens perjudici de les competències generals que corresponguen als òrgans directius superiors de la Conselleria de Sanitat i Consum, els quals podran, si s'escau, delegar en el Director aquelles facultats que consideren convenients per facilitar una gestió més fàcil i eficaç.   
Anualment, el Director haurà d'elaborar una memòria en què es resumesca el conjunt d'activitats executades per l'Institut durant l'esmentat període.   
Article cinqué  
La Conselleria de Sanitat i Consum proporcionarà suport tècnic i administratiu a l'Institut Valencià d'Estudis de Salut Pública, sens perjudici de les col·laboracions o contribucions que, si s'escau, podran provenir d'altres Institucions o Organismes, en aplicació de distintes fórmules de cooperació institucional.   
Article sisé  
Independentment del que diu l'article anterior, l'Institut Valencià d'Estudis de Salut Pública comptarà, sota la directa dependència del Director, amb les següents Unitats especifiques:   
a) Oficina Tècnica, encarregada de l'elaboració i estudi dels diversos projectes i programes que desplegarà l'Institut.   
b) Oficina Administrativa, que assumirà la tramitació i el coneixement dels assumptes administratius generals originats com a conseqüència del funcionament de l'Institut.   
La classificació dels llocs de treball i la resta de qüestions d'estructuració orgànica es farà conformement a les normes vigents en matèria de funció pública de la Generalitat Valenciana.   
Article seté  
Com a òrgan consultiu i d'assessorament de l'Institut Valencià d'Estudis de Salut Pública, hi haurà un Consell Assessor, presidit pel Conseller de Sanitat i Consum, o persona en qui delegue, i hi seran presents:   
a) Dos representants de la Conselleria de Sanitat i Consum.   
b) Un representant de la Conselleria de Cultura, Educació i Ciència.   
c) Un representant de la Conselleria d'Administració Pública.   
d) Un representant per cadascuna de les Universitats de la Comunitat Valenciana, nomenat pel Conseller de Sanitat i Consum, a proposta d'aquestes, d'entre professors amb especialització en qualsevol matèria científica o acadèmica relacionada amb la salut.   
Segons que l'activitat de l'Institut ho aconselle, el Conseller de Sanitat i Consum podrà ampliar la composició del Consell Assessor, especialment com a conseqüència de la firma de convenis o acords de cooperació amb Institucions o Organismes aliens a la Generalitat Valenciana.   
Article vuité  
El càrrec de membre del Consell Assessor no comportarà cap retribució, si bé el seu titular tindrà dret a les despeses i a les indemnitzacions que s?ocasionen com a conseqüència de l'assistència o treballs en el Consell, les quals seran satisfetes amb càrrec a les aplicacions pressupostàries corresponents de la Conselleria de Sanitat i Consum.   
Les esmentades indemnitzacions es pagaran igual ment al s integrants del Consell Assessor que no pertanyen a la Generalitat Valenciana.   
DISPOSICIONS FINALS  
Primera  
El Conseller de Sanitat i Consum és autoritzat perquè dicte les normes precises en desplegament i aplicació del que preveu aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana.   
València, a 11 de maig de 1987.   
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER I SALA


Còpia Permalink ELI